CELEX: C2006/036/20
Language: hu
Date: 2006-02-11 00:00:00
Title: A Bíróság ítélete (második tanács)  2005. október 27.  a C-187/04. és C-188/04. sz., az Európai Közösségek Bizottsága kontra Olasz Köztársaság egyesített ügyekben (Tagállami kötelezettségszegés – 93/37/EGK irányelv – Építési beruházásokra irányuló közbeszerzési szerződések – Építési beruházásra irányuló koncessziós szerződések – Közzétételi szabályok)

11.2.2006   
            
            
               HU
            
            
               Az Európai Unió Hivatalos Lapja
            
            
               C 36/11
            
         
      A BÍRÓSÁG ÍTÉLETE
   
   (második tanács)
   2005. október 27.
   a C-187/04. és C-188/04. sz., az Európai Közösségek Bizottsága kontra Olasz Köztársaság egyesített ügyekben (1)
   
   (Tagállami kötelezettségszegés - 93/37/EGK irányelv - Építési beruházásokra irányuló közbeszerzési szerződések - Építési beruházásra irányuló koncessziós szerződések - Közzétételi szabályok)
   (2006/C 36/20)
   Az eljárás nyelve: olasz
   A C-187/04. és C-188/04. sz., az Európai Közösségek Bizottsága (meghatalmazott: K. Wiedner, ügyvéd: G. Bambara) kontra Olasz Köztársaság (meghatalmazott: I. M. Braguglia, ügyvéd: M. Fiorilli) ügyben, az EK 226. cikk alapján 2004. április 22-én benyújtott tagállami kötelezettségszegés megállapítása iránti két kereset tárgyában, a Bíróság (második tanács), tagjai: C. W. A. Timmermans tanácselnök, J. Makarczyk (előadó), R. Silva de Lapuerta, P. Kūris és J. Klučka bírák, főtanácsnok: D. Ruiz-Jarabo Colomer, hivatalvezető: R. Grass, 2005. október 27-én meghozta ítéletét, amelynek rendelkező része a következő:
   
               1)
            
            
               Annyiban, amennyiben az ANAS S.p.A. állami társaság a valtrompiai és a Pedemontona Veneta Ovest-i autópályák építési és működtetési koncesszióját közvetlen koncesszió útján ajánlati felhívás előzetes közzététele nélkül az Autostrada Brescia-Verona-Vicenza-Padova S.p.A.-nak ítélte oda, jóllehet az ehhez szükséges feltételek nem teljesültek, az Olasz Köztársaság nem teljesítette az építési beruházásra irányuló közbeszerzési szerződések odaítélési eljárásainak összehangolásáról szóló, 1993. június 14-i 93/37/EGK tanácsi irányelvből, különösen ennek 3. cikke (1) bekezdéséből, valamint 11. cikke (3), (6) és (7) bekezdéséből eredő kötelezettségeit.
            
         
               2)
            
            
               A Bíróság az Olasz Köztársaságot kötelezi a költségek viselésére.
            
         
      (1)  HL C 179., 2004.7.10.
   
      HL C 168., 2004.6.26.